Manual:FAQ/da

Installation
Er pærenemt når webhotellet har php-database og MySQL aktiveret.

Nyeste version af MediaWiki skal ligesom extensions først downloades og udpakkes inden opload til webhotellet.

Installations-scriptet i startes ved at browse på hovedmappen og blandt de mange indstillings-muligheder bemærkes eventuelle fravalg som 'subscribe to the release announcements mailing list', 'outbound email' og 'use memcached', der ikke nødvendigvis understøttes af billige webhoteller.

LocalSettings.php skal efter setup oploades til installationens hovedmappe og visse undermapper evt. gøres skrivbare.

Opgradering
Ved opgradering fra for eksempel version 1.20.0 til ny subversion (1.20.1) kan tab af data næppe forekomme, men vær varsom med LocalSettings.php og extensions.

Ved større opgradering (til 1.21.0) skal en ny datatabel formentlig dannes og sikkerhedskopiering af dataene anbefales.

Kopiering af data
Mindre databaser kan meget hurtigt kopieres og igen oploades af admin på webhotellets phpMyAdmin hjemmeside, men større databaser har desværre timeout ved opload, så sikker geninstallation vist kun kan foretages af webhotellets administratorer.

Ellers kan Special:Export altid bruges fra den gamle database og admin kan efterfølgende oploade siderne til den ny database med Special:Import, men også med risiko for timeout og sker det, så prøv bare igen, evt. med et mindre antal sider.

Grundlæggende brug
Anonyme kan oprette nye sider, men ikke omdøbe (flytte) og slette sider.

Administration af bruger-rettigheder
Almindelige indloggede brugere kan omdøbe (flytte), men ikke slette sider, ligesom de kan ændre personlig indstilling af interface herunder interface-sprog, dog kan de ikke ændre sider i MediaWiki-navnerummet.

Brugerne kan via mailsystemet, eller på anden måde, anmode admin eller andre højere rangerende om større rettigheder, som administreres fra Special:SpecialPages.

Grundlæggende ændringer af interface
I LocalSettings.php, som kun admin har adgang til, kan konfiguration deaktiveres ved indsættelse af # i starten af linjen og kommentarer kan indsættes mellen /* */, som vist her:
 * 1) beskrivelse
 * 2) require_once("extensions/.../....php");   /* denne extension er ude af kraft */

Extensions (udvidelser)
Følgende extensions medfølger automatisk i nyere installationer af MediaWiki og kan om nødvendigt deaktiveres i LocalSettings.php


 * ConfirmEdit Gadgets Nuke ParserFunctions Renameuser Vector WikiEditor

Idéer til flere extensions kan findes i dansk Wikipedia, her kan anbefales følgende, som nemt hentes med Special:ExtensionDistributor:


 * CategoryTree CharInsert Cite DismissableSiteNotice Interwiki  MobileFrontend PSINoTocNum TitleKey Widgets

Disse er lidt mere besværlige at hente og installere:
 * ArticleToCategory2 GoToCategory KeyCAPTCHA MultiUpload

For en øvet admin er det en fordel at oploade extensions til extensions-mappen inden MediaWiki installations-scriptet køres første gang, da extensions-koden så straks indsættes i den automatisk genererede LocalSettings.php.

Nærmere beskrivelse følger her:

Nummerering af overskrifter
Automatisk nummerering af overskrifter kan indloggede brugere tilvælge i Indstillinger, hvorimod numrene altid vises i indholdsfortegnelsen (Contents).

Standard-visningen kan ændres i indholdsfortegnelsen med PSINoTocNum og for sidetekstens vedkommende med MagicNumberedHeadings og MagicNoNumberedHeadings

Redigér
Muligheden afhænger af indstilling af brugergruppe-rettigheder.

WikiEditor
Den ny smarte redigeringshjælp-værktøjslinje over redigeringsruden aktiveres i indstillinger eller for alle ved at tilføje følgende i 'LocalSettings.php': $wgDefaultUserOptions['usebetatoolbar'] = 1; $wgDefaultUserOptions['usebetatoolbar-cgd'] = 1; $wgDefaultUserOptions['wikieditor-preview'] = 1;
 * 1) WikiEditor tilgængelig for alle (valgfrit)

Redigeringshjælpen er fra starten konfigureret til forskelligt udseende på forskellige sprog og bruger JavaScript, hvor ekstra funktioner med forsigtighed og besværlighed kan tilrettes i 'MediaWiki:Common.js' eller Bruger:DitBrugerNavn/common.js, men i første omgang skal der tyndes ud i og ændres i sektionen med specialtegn på følgende måde:
 * i 'WikiEditor.php' kan til 'wikieditor-toolbar-' defineres ekstra 'tool', 'section', 'group', characters' og 'help', hvor det vil være særlig interessant at tilføje ekstra characters-page
 * i 'WikiEditor.i18n.php' indsættes navn til de tilføjede ekstra 'wikieditor-toolbar-' under hvert af de vigtigste sprog, og standardnavne kan ændres
 * i 'jquery.wikiEditor.toolbar.config.js' defineres de enkelte specialtegn. [//unicode.org/charts/]

Notepad og visse andre programmer må endelig ikke bruges til at redigere de 3 filer med, da de indsætter skjulte tegn i teksten, der ikke kan ses, hvorimod [//wolosoft.com/superedi/ SuperEdi] kan anbefales.

Se også Extension:WikiEditor/Toolbar customization/Library. [//meta.wikimedia.org/wiki/User:Krinkle/Scripts/InsertWikiEditorButton] og commons:Category:WikiEditor_toolbar_icons

CharInsert
Er nødvendig til den gammeldags skrivetavle under redigeringsruden, der nemt tilrettes i MediaWiki:Edittools, nu inddelt i afsnit, som vælges i en rullemenu.

ConfirmEdit
Hvis ikke andet er angivet, er SimpleCaptcha aktiveret, som kræver udregning af et simpelt regnestykke af anonyme brugere, for at disse kan oprette brugernavn, oprette nye sider eller rette i eksisterende.

Desværre viser det sig snart at spam indfinder sig, så en mere avanceret kontrol-funktion er påkrævet.

KeyCAPTCHA
Saml et puslespil.

Kræver at ConfirmEdit sættes ud af kraft.

I betalings-versionen er der mulighed for opload af egne billeder.

Edittools
Den gamle simple skrivetavle MediaWiki:Edittools, som kræver Extension:CharInsert, er vist ens for alle og kan ikke laves bruger-specifik.

De fleste browsere kan korrekt vise enkel-afsnit efter valg i en rullemenu, andre kan kun vise hele pladen.

Gadgets
Ved standard-installation medfølger visse gadgets, som indloggede brugere under mine indstillinger kan til- og fravælge.

Flere gadgets fra andre wikier kan nemt eksporteres derfra, oploades til en ny wiki og aktiveres der.

Gadget-popups
Dansk popup-tekst aktiveres mest simpelt ved at indsætte følgende tekst i MediaWiki:Gadget-popups.js eller i MediaWiki:Common.js (for alle):

/* dansk-sproget gadget-popup */ mw.loader.load('//da.wikipedia.org/w/index.php?title=Bruger:Barklund/strings-da.js&action=raw&ctype=text/javascript'); mw.loader.load('//en.wikipedia.org/w/index.php?title=User:Lupin/popups.js&action=raw&ctype=text/javascript');

Se evt. manualen, her eller her.

Sidebar
Den udfoldelige sidebar virker normalt kun med Vector skin.

Se Manual:Interface/Sidebar.

Automatisk redigering
Disse programmer kan rette defekte og dobbelte omdirigeringer, ændre tekst på alle sider i samme kategori og lave andre semi-automatiske rettelser.

AutoWikiBrowser
Anbefalelsesværdigt Windows-program, som kan bruges på alle MediaWiki-installationer.

WPCleaner
Et mere simpelt og brugervenligt program, som vist kun kan bruges på de forskellige sprogversioner af Wikipedia og som kræver Java.

PyWikipediaBot
DOS-baseret program, som er temmelig besværligt for nybegyndere, og som desuden kræver installation af [//python.org/ftp/python/2.7.1/python-2.7.1.msi Python].